Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 14 มิ.ย.65
Daily Focus - บล.ฟินันเซีย ไซรัส ประจำวันที่ 14 มิ.ย.65
14 มิ.ย. 2565

บล.ฟินันเซีย ไซรัส ประเมินแนวโน้มตลาดวันนี้ (14 มิ.ย.65) คาด SET Index ปรับตัวลงหลุดระดับ 1,600 จุดจากบรรยากาศการลงทุนที่ยังเป็นลบและทดสอบแนวรับหลัก 1,580+- จุดอีกครั้ง โดยปัจจัยกดดันหลักยังอยู่ที่ความกังวลเงินเฟ้อสหรัฐฯที่ยังอยู่ในระดับสูง ทำให้ตลาดปรับคาดการณ์ว่า FED จะขึ้นดอกเบี้ย 0.75% ในสัปดาห์นี้ และมีโอกาสปรับขึ้นรวม 1.75-2% ในการประชุม 3 ครั้งข้างหน้า ซึ่งเข้าข่ายภาวะ Stagflation ส่งผลให้เม็ดเงินไหลออกจากทุกสินทรัพย์อย่างหนักทั้งหุ้น พันธบัตร รวมถึงทองคำ ไหลเข้าถือดอลลาร์สหรัฐฯและราคาน้ำมันที่ยังอยู่ระดับสูง
ส่วนปัจจัยในประเทศแม้จะเริ่มมีแรงกดดันด้านเงินเฟ้อมากขึ้น แต่ยังไม่รุนแรงและน่ากังวลเท่าโดยหลักๆ ยังอยู่ในหมวดพลังงาน ขณะที่เศรษฐกิจอยู่ในช่วงเติบโตในอัตราเร่งตามการเปิดประเทศ ทำให้คาดว่าจะปรับลงไม่รุนแรงเท่าตลาดอื่นๆ ระยะสั้นสามารถเก็งกำไรลุ้นรีบาวด์ที่ 1,580+- จุดสำหรับนักลงทุนที่รับความเสี่ยงได้สูง ส่วนระยะกลาง-ยาวมองระดับที่น่าสนใจในการเข้าสะสมคือ 1,520-1,560 จุด โดยยังเน้นกลุ่ม Value และ Defensive Play ที่เกียวข้องกับสินค้าบริการจำเป็น รวมถึงกลุ่มท่องเที่ยวที่ได้อานิสงส์จากการเปิดประเทศระยะยาว
ด้านกลยุทธ์ : เน้นลงทุนหุ้น Value และ Defensive Play ที่แนวโน้มกำไรไตรมาส 2/65 ถึงช่วงครึ่งปีหลังแข็งแกร่ง
สำหรับหุ้นเด่นเดือน มิ.ย. : BCP, CK, CPALL, MAJOR, SAWAD